kardosdrur/scandi-wiki huggingface dataset:
The Wicker Man (film fra 2006)

The Wicker Man er en amerikansk gyserfilm fra 2006. Filmen er en genindspilning af den britiske The Wicker Man fra 1973 , og manuskriptforfatter og instruktør er Neil LaBute, mens Nicolas Cage og Ellen Burstyn har hovedrollerne.

Handling 
Politimand Edward Malus (Nicolas Cage) modtager et brev fra hans tidligere forlovede, Willow Woodward (Kate Beahan), hvori hun beder ham om at komme til en lille ø i den nordvestlige Stillehav, hvor han skal undersøge forsvinden af Willows datter Rowan. Da Malus ankommer øen, opdager han et samfundet der bliver styrt af Søster Summerisle.

Alle kvinderne på øen er fjendtlige, og de få mænd, der bebor den, er alle stille og har tydeligvis fået deres tunger fjernet. Malus spørger alle indbyggerne på øen om det forsvundne barn, men får fortalt, at hun er brændt ihjel i en ulykke. Willow fortæller Malus at Rowan er hans egen datter, og at hun er sikker på, at Rowan vil hold fanget et eller andet sted. Malus frygter, at hans datter er ofret, eller skal ofres.

Malus bliver lokket til høstfesten, da han får et glimt af Rowan bundet til en pæl. Han redder hende og løber væk, men hun fører ham tilbage til gruppen af kvinder. Kvinderne fanger ham, brækker hans fødder og satte ham i et bur. Rowan holder en flammende fakkel, hentil en statue af en "Wicker Man" og Malus går op i flammer, mens Willow ser samtykkende til. Pigen var aldrig i fare, og øboernes virkelig plan var at ofre Malus. Det viser sig, at hele hans forhold til Willow var en del af en kompleks plan for at lokke ham til øen. Øboerne havde brug for en fremmed, som var knyttet til en af dem med blodsbånd. Selvom Malus kømper, han til sidst brændt levende på en "Wicker Man".

Da Malus bliver ført tilbage til gruppen af kvinder, nævner Søster Summerisle at alle folkene på øen er hendes børn. I en koloni af honningbier er alle i sværmen - med undtagelse af dronning - brøder eller søstre, og derfor har alle den samme mor. Da Malus bliver ofret synger kvinderne at "dronen skal dø", som er en reference til den mandlige honningbi, der er kendt som en drone. Når en drone har parret sig med dronningen, dør den kort tid efter, da den ofrer sig til koloniens bedste. Folkene på øen er et samfund i en bikoloni.

Medvirkende 
 Nicolas Cage som Edward Malus
 Ellen Burstyn som Søster Summersisle
 Kate Beahan som Søster Willow
 Frances Conroy som Dr. Moss
 Leelee Sobieski som Søster Honey
 Diane Delano som Søster Beech
 Michael Wiseman som Pete
 Erika-Shaye Gair som Rowan
 Molly Parker som Søster Rose/Søster Torn
 Christa Campbell som Tjenerinde

Referencer

Eksterne henvisninger 
 
 

Amerikanske film fra 2006
Gyserfilm fra USA
Filmgenindspilninger
Religiøse Gyserfilm
Engelsksprogede film
Venner (sæson 5)

Den femte sæson af den amerikanske tv-serie Venner består af 24 afsnit. Den gik i luften i USA på NBC 24. september 1998 og sluttede 20. maj 1999. Serien er skabt af David Crane og Martha Kauffman og produceret af Bright/Kauffman/Crane Productions i samarbejde med Warner Bros. Television.

Medvirkende

Hovedrollerne
 Jennifer Aniston som Rachel Green
 Courteney Cox som Monica Geller
 Lisa Kudrow som Phoebe Buffay
 Matt LeBlanc som Joey Tribbiani 
 Matthew Perry som Chandler Bing
 David Schwimmer som Ross Geller

Øvrige fast medvirkende
 James Michael Tyler som Gunther
 Helen Baxendale som Emily Waltham
 George Newbern som Danny
 Michael Ensign som Dr. Donald Ledbetter
 Michael Rapaport som Gary

Gæstemedvirkende
 Maggie Wheeler som Janice Hosenstein
 Elliott Gould som Jack Geller
 Christina Pickles som Judy Geller
 Jane Sibbett som Carol Willick
 Jessica Hecht som Susan Bunch
 Giovanni Ribisi som Frank Buffay, Jr.
 Debra Jo Rupp som Alice Knight
 Morgan Fairchild som Nora Bing
 June Gable som Estelle Leonard
 Bob Balaban som Frank Buffay, Sr.
 Tom Conti som Steven Waltham
 Jennifer Saunders som Andrea Waltham
 Zen Gesner som Dave
 Sam Anderson som Dr. Harad
 Patrick Fabian som Dan

 Iqbal Theba som Joeys læge
 Gary Collins som sig selv
 Sam McMurray som Doug
 Soleil Moon Frye som Katie
 Willie Garson som Steve
 Joanna Gleason som Kim Clozzi
 Kristin Dattilo som Caitlin
 Lilyan Chauvin som bedstemor Tribbiani
 Megan Ward som Nancy
 Thomas Lennon som Randall
 Jeanette Miller som den gamle dame
 Julie Lauren som Krista
 Scott Mosenson som læreren
 Sarah Rose Peterson som Elizabeth Hornswoggle
 Michael Monks som Dr. Miller
 Samatha Smith som Jen

Afsnit 

"Serie #" refererer til episodens nummer set over alle sæsoner, hvorimod "Episode #" refererer til episodens nummer i denne specifikke sæson.

Referencer 

 Friends Nielsen Ratings Archive newmusicandmore.tripod.com

 
Afsnit af tv-serier
Station internationale de géobotanique méditerranéenne et alpine de Montpellier

Station internationale de géobotanique méditerranéenne et alpine (= ”International station for mediterran og alpin plantegeografi”), ofte forkortet SIGMA, er et videnskabeligt selskab, som helliger sig biologien i Middelhavsregionen.

Selskabet blev oprettet i Montpellier i 1930.

Formål og missioner 
Siden dets dannelse har selskabets vigtigste formål været studiet af plantegeografien i Middelhavsegnene, heri også medregnet de tilgrænsende bjergegne. Adskilllige arbejder, der drejer sig om dette emne, er allerede færdiggjort med støtte fra den grundlæggende station og endnu flere er på vej. Stationen følger en tradition, som er indført i Montpellier, hvor man i særlig grad begunstiger indsatser i retning af kartografiske fremstillinger af floraen og vegetationen.

Stationen har i øvrigt til hensigt at opsamle og informere om alle spørgsmål, der vedrører Middelhavsområdets og Alpernes vegetation (afdækning af nøgleplanter, plantegeografisk bibliografi, plantesociologiske og økologiske oplysninger osv.).

Noter

Eksterne links 
 Christian Lahondère: Initiation à la phytosociologie sigmatiste , 1997,  - den vegetationssociologiske metodik, der bruges hos SIGMA, på 

Botanik
Videnskabsakademier
Økologi
Marne (Holstein)

Marne er en kommune og administrationsby i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Marne er centrum i den sydlige del af Ditmarskens marsklandskab.

Nabokommuner 
Nabokommuner er (med uret fra nord) kommunerne Helse, Volsemenhusen, Diekhusen-Fahrstedt, Neufeld og Marnerdeich (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Ulkerup Skov

Ulkerup Skov  er en statsskov er ligger i Odsherred syd for Nykøbing Sjælland og øst for Vig.
Skoven er en af Odsherreds fem gamle skove som Annebjerg Skov, Stokkebjerg Skov, Kongsøre Skov og Grevinge Skov. Ulkerup Skov hørte i middelalderen under Roskilde Bispestol, og hed oprindelig Biskop Skov.

I Odsherred begynde man allerede i 1744 indhegne dele af skoven og omkring 1781 blev skoven målt op, hvorefter den gamle skovlandsby blev nedlagt og Ulkerup Hegn opstod. 

I skoven lå den tidligere landsby Ulkerup, der i dag blot er et græsområde midt i skoven. Ved landsbyen findes Ulkerup-Sjælene der er 9 kutteklædte figurer opsat i 2011-2012, som skal minde om Ulkerupfolket, der blev fordrevet fra landsbyen.

Kilder 

Statsskove i Danmark
Odsherred Kommunes geografi
Marnerdeich

Marnerdeich er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Marnerdeich er en vejby, langs den øst-vestgående Landesstraße 142 og en nord-sydgående kommunevej.

Nabokommuner 
Nabokommuner er (med uret fra nordøst) kommunen Helse, byen Marne samt kommunerne Neufeld og Kronprinzenkoog (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Frederik Lüttichau

Frederik von Lüttichau (født 18. marts 1962) er en dansk godsejer og foreningsmand.

Han er søn af godsejer, kammerherre og hofjægermester Flemming Lüttichau (1935-2011) og hofdame Lena Lüttichau. 

Han arvede det jyske gods Rohden ved Vejle som han i 2003 solgte til legoarvingen Anders Kirk Johansen for i stedet at erhverve det væsentligt større Søholt på Lolland. I 2003 erhvervede Lüttichau også Ulriksdal samt Engestofte. Sidstnævnte afhændede han i 2011.

Frederik Lüttichau er desuden aktiv i foreninger af landbrugsmæssig karakter, bl.a. præsident for Det Kongelige Danske Landhusholdningsselskab (siden 2005), medlem af primærbestyrelsen i Landbrug & Fødevarer og bestyrelsesmedlem Sektionen for Større Jordbrug. I 2013 blev han optaget i Kraks Blå Bog.

Han er gift med Christel Lüttichau, født Heering, som er datter af dronningens nære veninde Susanne Heering og Peter Heering.

Kilder 

Frederik
Godsejere fra Danmark
Danskere i 2000-tallet
Personer i Kraks Blå Bog
Harold Kroto

Sir Harold "Harry" Kroto (født Harold Walter Krotoschiner, 7. oktober 1939 i Wisbech i Cambridgeshire, død 30. april 2016) var en britisk kemiker og nobelprismodtager. Han blev tildelt Nobelprisen i kemi i 1996 sammen med Robert Curl og Richard Smalley, for deres opdagelse af Fullerener. Samme år blev han adlet af dronning Elizabeth 2.

Referencer

Eksterne henvisninger 

 Harold Kroto på nobelprize.org

Kemikere fra Storbritannien
Nobelprismodtagere fra Storbritannien
Nobelprismodtagere i kemi
Modtagere af Copleymedaljen
UEFA Champions League gruppespil 2009-10

UEFA Champions League 2009-10 gruppespil er gruppespillet i 2009-10-udgaven af UEFA Champions League.

Lodtrækningen til gruppespillet fandt sted den 27. august 2009. Kampene blev spillet fra den 15. september til 9. december 2009.

AZ, Wolfsburg, Standard Liège, Zürich, APOEL, Rubin Kazan, Unirea Urziceni og Debrecen fik deres debut i gruppespillet.

Seedning 

FM Forsvarende mester
m Kvalificeret gennem mesterskabsvejen
n Kvalificeret gennem ikke-mesterskabsvejen

Gruppe A 

Noter
 Note 1: Juventus spillede deres hjemmekampe på Stadio Olimpico di Torino i stedet for på deres normale stadion, Stadio delle Alpi, fordi stadionet var i gang med at blive revvet ned for at gøre plads til Juventus Arena.
 Note 2: Maccabi Haifa spillede deres hjemmekampe på Ramat Gan Stadium i Ramat Gan i stedet for på deres normale stadion, Kiryat Eliezer Stadium, fordi stadionet ikke opfyldte UEFA’s kriterier.

Gruppe B

Gruppe C

Gruppe D

Gruppe E 

Notes
 Note 3: Debrecen spillede deres hjemmekampe på Ferenc Puskás Stadium i Budapest i stedet for på deres normale stadion, Stadion Oláh Gábor Út, fordi stadionet ikke opfyldte UEFA’s kriterier.

Gruppe F

Gruppe G 

Noter
 Note 4: Unirea Urziceni spillede deres hjemmekampe på Stadionul Steaua i Bukarest i stedet for på deres normale, Stadionul Tineretului, fordi stadionet ikke opfyldte UEFA’s kriterier.

Gruppe H

Se også 
 UEFA Europa League gruppespil 2009-10

Referencer

Eksterne henvisninger 
 UEFA Champions League på UEFA's hjemmeside 

Gruppespil 2009-10
2009-10
Evagrius Ponticus

Evagrius Ponticus (græsk: Εὐάγριος ὁ Ποντικός, "Evagrius af Pontus"), også kaldet Evagrius Eneboeren (345-399 e.Kr.), var en kristen munk og asket og en af de mest indflydelsesrige teologer i slutningen fjerde århundrede kirke. 

Ponticus blev kendt som en tænker, en god taler og en begavet skribent. Han forlod en lovende karriere i kirkeret, rejste til Konstantinopel og Jerusalem, hvor han i 383 blev en munk ved klostret Rufinus og Melania den Ældre. Han gik derefter til Egypten og brugte de resterende år af sit liv i Nitria og Kellia, præget af mange års askese og skriveri. Han var discipel af flere indflydelsesrige samtidige kirkeledere, herunder Basileios den Store, Gregor fra Nazianz og Makarios af Egypten. Han var lærer for andre, herunder Johannes Cassianus og Palladius.

Kirkefædre
Easley

Easley har flere betydninger:

 Easley (Iowa)
 Easley (South Carolina)
Easley (Iowa)

Easley er et kommunefrit område i Calhoun County, Iowa.

Byer i Iowa
Flensborg Rådhus

Flensborg Rådhus beliggende ved Hestevand i Flensborg er det administrative centrum for Flensborg og Lyksborg Kommuner. Rådhuset er opført i årene 1961-1965 af arkitekten Carl-Friedrich Fischer. Rådhuset er opført som højhus med 17 etager og står i skarp kontrast til den omgivende bebyggelse.

Historie
Byens første rådhus blev opført i 1444/1445 og lå ved byens tingplads på grænsen mellem kvarterne Sankt Nikolaj og Sankt Mariæ/Vor Frue. Bygningen ved Storegade 1 rådede over en rådhussal på første sal, en rådskælder og et rustkammer på loftet. Bygningen var i brug som rådhus indtil 1882. I 1883 blev den gamle rådhus revet ned. Nedrivningen gav plads til opførelsen af det nye byteater i Rådhusgade, som blev åbnet i 1894. Selve byforfaltningen flyttedes 1882 til Stænderhuset ved Holmen. Stænderbygningen var dog for lille og der opstod snart planer om et nybyggeri, som dog ikke kom til udførelse. Først efter at den tyske varehuskoncern Hertie tilbød byen i marts 1960 3 mio. mark for Stænderhuset på Holmen, kom gang i planerne igen. Kommunen besluttede sig for at opføre et nyt rådhus lidt uden for bymidten i nærhden af Nytorvet. Den nye bygning blev opført som højhus i 17 etager. Dertil kom en stor parkeringsplads. Opførelsen kostede 23 mio. mark. I kælderen blev der senere indbygget en atombunker.

Som led i nybggeriet blev en stor del af byens historiske bebyggelse omkring Rødegade, Klostergangen, Pottemagergade og Nytorv revet ned. Også byens kloster var i fare for at blive revet ned. Det historiske stænderhus fra byens danske tid på Holmen forsvandt i 1964. På samme sted står der i dag et trist varehus. Fra stænderhuset er kun råds- og vinkælderen bevaret (i dag ligger der restaurant "Gnomenkeller"). Udviklingen blev senere i stigende grad set kritisk. Det nye rådhus blev til et eksempel på en ufølsom bysanering i 1960'erne.

Allerede tredive år senere erkendte kommunen at bygningen var forfalden. Hele bygningen måtte 1991 saneres. Det kostede cirka 56 mio mark.

Eksterne henvisninger 

Rådhus
Rådhuse i Tyskland
UEFA Europa League slutspil 2014-15

Slutspillet i UEFA Europa League 2014-15 var slutspillet i UEFA Europa League i sæsonen 2014-15. Kampene påbegyndtes den 19. februar 2015 og sluttede den 27. maj 2012 med finalen på Stadion Narodowy i Warszawa, Polen. I alt 32 klubber deltog i slutspillet i UEFA Europa League 2014-15. 

Tiderne indtil den 28. marts 2015 er CET (UTC+01:00), derefter er tiderne CEST (UTC+02:00).

Runder og lodtrækningsdatoer 
Alle lodtrækninger finder sted i UEFA's hovedkvarter i Nyon i Schweiz.

Kvalificerede hold

Rankering af tredjepladser fra UEFA Champions League

Overblik

Sekstendelsfinaler 
Lodtrækningen til første runde fandt sted den 15. december 2014. Den første kamp blev spillet den 19. februar og returkampen blev spillet den 26. februar 2015.

|}

Første kamp

Noter

Returkamp

Dynamo Moskva vandt 3–1 samlet.

Zenit Skt. Petersborg vandt 4–0 samlet.

Sevilla vandt 4–2 samlet.

Ajax vandt 4–0 samlet.

Dynamo Kyiv vandt 4–3 samlet.

Villareal vandt 5–2 samlet.

1–1 samlet. Beşiktaş vandt 5–4 i straffesparkskonkurrencen.

Fiorentina vandt 3–1 samlet.

Internazionale vandt 4–3 samlet.

Everton vandt 7–2 samlet.

Torino vandt 5–4 samlet.

Wolfsburg vandt 2–0 samlet.

Club Brugge vandt 6–1 samlet.

Dnipro Dnipropetrovsk vandt 4–2 samlet.

Napoli vandt 5–0 samlet.

Roma vandt 3–2 samlet.

Noter

Ottendedelsfinaler 
Lodtrækningen til ottendedelsfinalerne fandt sted den 27. februar 2015. Den første kamp blev spillet den 12. marts, og returkampen den 19. marts 2015.

|}

Første kamp

Noter

Returkamp

Napoli vandt 3–1 samlet.

Dynamo Kyiv vandt 6–4 samlet.

Fiorentina vandt 4–1 samlet.

2–2 samlet. Dnipro Dnipropetrovsk vandt på reglen om udebanemål.

Zenit Skt. Petersborg vandt 2–1 samlet.

Wolfsburg vandt 5–2 samlet.

Sevilla vandt 5–2 samlet.

Club Brugge vandt 5–2 samlet.

Kvartfinaler 
Lodtrækningen til kvartfinalerne blev foretaget den 20. marts 2015. Den første kamp blev spillet den 16. april, og returkampen blev spillet den 23. april 2015.

|}

Noter

Første kamp

Returkamp

Sevilla vandt 4–3 samlet.

Dnipro Dnipropetrovsk vandt 1–0 samlet.

Fiorentina vandt 3–1 samlet.

Napoli vandt 6–3 samlet.

Noter

Semifinaler 
Lodtrækningen til semifinalerne og finalen (for at finde “hjemmeholdet”), blev foretaget den 24. april 2015. Den første kamp blev spillet den 7. maj, og returkampen blev spillet den 14. maj 2015.

|}

Første kamp

Returkamp

Dnipro Dnipropetrovsk vandt 2–1 samlet.

Sevilla vandt 5–0 samlet.

Noter

Finale

Referencer

Se også 
 UEFA Champions League slutspil 2014-15

slutspil
Edward af Norwich, 2. hertug af York

Edward af Norwich, 2. hertug af York og 1. hertug af Aumale (født 1373, død 25. oktober 1415), var et medlem af den engelske kongelige familie, som døde i slaget ved Agincourt.

Edward var søn af Edmund af Langley, 1. hertug af York og dennes første hustru Isabella 1. af Kastilien. Hans bedsteforældre på faderens side var Edward 3. af England og Filippa af Hainaut. Hans bedsteforældre på moderens side af kong Peter den Grusomme af Kastilien og Maria de Padilla.

Det antages, at Edward blev født i Norwich. Han stod sin fætter kong Richard 2. nær. Denne skabte jarldømmet Rutland for ham i 1390 og gjorde ham derefter til hertug af Aumale i 1397. Tilknytningen til Richard 2. gjorde, at han mistede kongelig gunst, efter at kong Henrik 4. overtog tronen, og Edward blev fordrevet fra sit hertugdømme. I 1400 deltog han i en konspiration mod Henrik 4., men endte med at forråde de andre implicerede til kongen. I 1402 efterfulgte han sin far som hertug af York, og han giftede sig med en enke, Philippa de Mohun, men der kom ingen børn i dette ægteskab.

Edward skrev The Master of Game, en oversættelse af den mest kendte afhandling om jagt i middelalderen, franske Livre de chasse af Gaston Phoebus, grev de Foix, og han skrev fem kapitler på egen hånd.

Edward tog del i kong Henrik 5.'s krig mod Frankrig og døde i slaget ved Agincourt, et smerteligt tab for England.

Ved hans død gik hans hertugdømme ikke øjeblikkeligt til hans nevø, Richard Plantagenet, da dennes far, Richard af Conisburgh, 3. jarl af Cambridge, var blevet holdt fast på anklagen om forræderi, men den yngre Richard fik til slut hertugdømmet.

Som hertug af Aumerle var Edward en betydelig figur i William Shakespeares skuespil Richard 2., og han er også en mindre figur i stykket Kong Henrik 4.. Selv om hans død bliver afbildet af Shakespeare og hans regissører som en heroisk handling, var det faktisk mere en ulykke. Han var ikke i stand til stå oprejst, da han faldt af hesten under slaget og døde hurtigt af kvælning under et hav af andre mænd og heste.

Titler og våbenskjold 
Som sønnesøn i den mandlige familiegren af en monark kunne Edward bære kongedømmets våbenskjold, bestående af en "label argent 3-point, per pale Castile and Leon". Ved hans fars død i 1402 arvede Edward også faderens våbenskjold.

Referencer

Bibliografi 
  
 
 
 
  
  
  
 
 
 : Dictionary of National Biography, 1885-1900, Volume 45

Eksterne henvisninger 
 Account of the Epiphany Rising 

Kongelige fra England
York 02
Huset York
Personer fra Norwich
Prins Christian af Schaumburg-Lippe (født 1971)

Prins Christian af Schaumburg-Lippe (født 14. september 1971) er en prins af tysk og dansk afstamning. Han er i familie med de danske konger, med hertugerne af Glücksborg og med landgreverne af Hessen-Kassel.

Forældre 
Prins Christian er søn af Prins Wilhelm af Schaumburg-Lippe (født 1939) og Ilona Hentschel, baronesse von Gelgenheimb.

Gennem sin far (to gange grandfætter til Dronning Margrethe 2.) tilhører Prins Christian den danske kongeslægt.

Familie 
Den 25. juli 2009 blev Lena Gise og prins Christian viet i Lyksborg Slotskapel. De fik en søn i 2012.

Britisk, men ikke dansk arveret 
Gennem dronning Louise af Danmark-Norge (1724-1751) er prins Christian er en fjern efterkommer af Georg 2. af Storbritannien. Derfor har han (en teoretisk) arveret til den britiske trone.

Selv om han er dobbelt tipoldesøn af Frederik 8. af Danmark både gennem sin oldemor Prinsesse Louise af Danmark og sin farmor Prinsesse Feodora, så har han ikke arveret til den danske trone.

På Frederik 8.s tid havde kvinder ikke arveret til tronen. I 1953 blev kvinder, der nedstammer fra Christian 10., optaget i arvefølgen.

Referencer

Litteratur 
 

Huset Schaumburg-Lippe-Náchod
Neufeld (Dithmarschen)

Neufeld er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Ud over Neufeld ligger Fahrstedteraltendeich, Kattrepel, Kattrepelerfeld, Marner Neuenkoogsdeich og Ohlen i kommunens område.

Nabokommuner 
Nabokommuner er (med uret fra nord) kommunen Marnerdeich, byen Marne, kommunerne Diekhusen-Fahrstedt, Schmedeswurth og Ramhusen, byen Brunsbüttel samt kommunerne Neufelderkoog og Kronprinzenkoog (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer langs Elben
Byer i Slesvig-Holsten
Byer i Kreis Dithmarschen
Shanne

Shanne er en dansk dokumentarserie i fem afsnit fra 2012 med manuskript og instruktion af Ulla Søe og Sussie Weinold.

Tv-serien er baseret på de samme personer og optagelser som dokumentarfilmen Shanne og veninderne fra 2012.

Handling 
Shanne på 13 og Emma på 12 er veninder. De gik i klasse sammen, indtil Emma flyttede klasse. Shanne fik en ny veninde, Jasmin, men nu flytter hun også! Livet som teenager er fyldt med udfordringer, især når det handler om veninder. Serien åbner døren ind til pigeværelset, det fortrolige rum, hvor følelserne vendes og drejes. Det er hårdt og det er sjovt og det er for piger. Serien følger den 13-årige halv-columbianske Shanne, der er optaget af at finde ud af hvem hun er, og hvor hun hører til. Vi følger Shanne i et vigtigt år af hendes liv. Først forlader endnu en klasseveninde klassen og Shanne føler sig meget alene. Heldigvis bliver klassen delt og andre elever kommer til, så nye venskaber kan opstå. Shanne får mod på at begynde til fodbold sammen med de nye veninder - men det betyder, at forholdet til Emma bliver mere skrøbeligt. Jalousien breder sig, og den engang så tætte hjerteveninde viser sig ikke altid at være så vigtig alligevel.

Afsnit

Eksterne henvisninger

Noter 

Danske film fra 2012

Dokumentarfilm fra Danmark
Tv-serier fra Danmark
Kolbermoor

Kolbermoor er en tysk by, der ligger i Landkreis Rosenheim i Bayern. Den ligger 5 km vest for Rosenheim, ved floden Mangfall. I 2021 havde byen ca. 18.700 indbyggere. 

Byer i Tyskland
Neufelderkoog

Neufelderkoog er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen danner den yderste sydvestspids af Kreis Dithmarschen. Digelinjen af kogen er den sidste del af nordbredden af Elbens udmunding i Nordsøen. Der er en del saltmarsk i kommunens område.

Nabokommuner 
Nabokommuner er (med uret fra nordvest) kommunerne Kaiser-Wilhelm-Koog, Kronprinzenkoog og Neufeld samt byen Brunsbüttel (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen